*****

ΚΑΝΟΝΙΣΜΟΣ (ΕΟΚ) αριθ. 3375/85 ΤΗΣ ΕΠΙΤΡΟΠΗΣ

της 29ης Νοεμβρίου 1985

που καθορίζει τις τιμές που πρέπει να ληφθούν υπόψη για τον υπολογισμό της αξίας των γεωργικών προϊόντων που βρίσκονται σε απόθεμα παρέμβασης και πρόκειται να μεταφερθούν στη χρήση 1986

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδότησης των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1716/84 (2), και ιδίως το άρθρο 8 πρώτο εδάφιο,

Εκτιμώντας:

ότι το άρθρο 8 πρώτο εδάφιο του κανονισμού (ΕΟΚ) αριθ. 1883/78 προβλέπει τον καθορισμό των τιμών που πρέπει να ληφθούν υπόψη για τον υπολογισμό της αξίας των γεωργικών προϊόντων που βρίσκονται σε απόθεμα παρέμβασης και πρόκειται να μεταφερθούν στην επόμενη χρήση· ότι αυτά τα προϊόντα αποτιμώνται, κατά γενικό κανόνα, στην τιμή αγοράς τους· ότι, για το σκοπό αυτό, πρέπει να ληφθούν ως βάση οι πραγματικές τιμές αγοράς που καταβάλλονται από τους οργανισμούς παρέμβασης κατά τη διάρκεια μιας περιόδου αναφοράς που αρχίζει την 1η Δεκεμβρίου 1984, και φθάνει μέχρι τον τελευταίο μήνα για τον οποίο είναι γνωστοί οι αριθμοί, συμπεριλαμβανομένων των αποθεμάτων που μεταφέρθηκαν από το 1984 και καταγράφηκαν, την 1η Δεκεμβρίου 1984, στους λογαριασμούς με την τιμή μεταφοράς τους·

ότι, με τους κανονισμούς της Επιτροπής (ΕΟΚ) αριθ. 772/85 (3), (ΕΟΚ) αριθ. 978/85 (4) και (ΕΟΚ) αριθ. 1477/85 (5), αποφασίστηκε η λήψη εξαιρετικού μέτρου αγοράς και αποθεματοποίησης του χοιρινού κρέατος από το βελγικό οργανισμό παρέμβασης, για τη στήριξη της αγοράς χοιρινού κρέατος, η οποία υπέστη περιορισμούς στην ελεύθερη κυκλοφορία των προϊόντων λόγω της εμφάνισης της αφρικανικής πανώλης των χοίρων στο Βέλγιο· ότι, γι' αυτές τις αγορές στην παρέμβαση, οι πραγματικές τιμές αγοράς δεν είναι ακόμα γνωστές και ότι, συνεπώς, η τιμή που πρέπει να ληφθεί υπόψη για το χοιρινό κρέας είναι η μέση τιμή αγοράς που διαπιστώθηκε από τις βελγικές αρχές για τις ποσότητες που έχουν αναληφθεί πριν από την 1η Δεκεμβρίου 1985·

ότι το άρθρο 6 του κανονισμού (ΕΟΚ) αριθ. 3184/83 της Επιτροπής της 31ης Οκτωβρίου 1983 περί του συστήματος των προκαταβολών για τις δαπάνες που χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) (6), προβλέπει ότι οι δαπάνες του τελευταίου μήνα της χρήσης καθορίζονται βάσει των υλικών εργασιών και της κατάστασης των αποθεμάτων κατά τον προηγούμενο μήνα· ότι, ως εκ τούτου, η αξία των αποθεμάτων στο τέλος της χρήσης μπορεί να υπολογιστεί μόνο βάσει των αποθεμάτων που υπάρχουν στις 30 Νοεμβρίου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές που πρέπει να ληφθούν υπόψη για τον υπολογισμό της αξίας των γεωργικών προϊόντων, εκτός του χοιρινού κρέατος, που βρίσκονται σε απόθεμα παρέμβασης και πρόκειται να μεταφερθούν στη χρήση 1986, καθορίζονται σύμφωνα με το παράρτημα.

Άρθρο 2

Η τιμή που πρέπει να ληφθεί υπόψη για τον υπολογισμό της αξίας του χοιρινού κρέατος που βρίσκεται σε απόθεμα παρέμβασης στο Βέλγιο και πρόκειται να μεταφερθεί στη χρήση 1986 είναι η μέση τιμή αγοράς που διαπιστώθηκε από τις βελγικές αρχές για τις ποσότητες που έχουν αναληφθεί πριν από την 1η Δεκεμβρίου 1985.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Νοεμβρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 216 της 5. 8. 1978, σ. 1.

(2) ΕΕ αριθ. L 163 της 21. 6. 1984, σ. 1.

(3) ΕΕ αριθ. L 86 της 27. 3. 1985, σ. 20.

(4) ΕΕ αριθ. L 105 της 17. 4. 1985, σ. 6.

(5) ΕΕ αριθ. L 145 της 4. 6. 1985, σ. 17.

(6) ΕΕ αριθ. L 320 της 17. 11. 1983, σ. 1.

ΠΑΡΑΡΤΗΜΑ

Τιμές που πρέπει να ληφθούν υπόψη για τον υπολογισμό της αξίας των γεωργικών προϊόντων που βρίσκονται σε απόθεμα παρέμβασης και πρόκειται να μεταφερθούν στη χρήση 1986· να υπολογιστούν βάσει των αποθεμάτων της 30ής Νοεμβρίου 1985

(ανά τόνο) 1.2.3.4.5.6.7.8.9.10.11.12 // // // // // // // // // // // // // Προϊόν

// ECU // Βέλγιο

FB // Δανία

Dkr. // Γερμανία

DM // Ελλάδα

Δρχ // Γαλλία

FF // Ιρλανδία

£ Irl // Ιταλία

Lit // Λουξεμ-

βούργο

Flux // Κάτω

Χώρες

Fl // Ηνωμένο

Βασίλειο

£ // // // // // // // // // // // // // Μαλακός σίτος: // // // // // // // // // // // // - αρτοποιήσιμος // 194,00 // 9 004 // 1 633 // 465,00 // 19 855 // 1 358 // 145,50 // 287 508 // 9 004 // 524,00 // 120,00 // - μη αρτοποιήσιμος // 194,50 // 9 027 // 1 637 // 466,50 // 19 906 // 1 362 // 145,90 // 288 249 // 9 027 // 525,50 // 120,30 // Κριθάρι // 191,00 // 8 865 // 1 607 // 458,00 // 19 548 // 1 337 // 143,30 // 283 062 // 8 865 // 516,00 // 118,20 // Σίκαλη // 203,50 // 9 445 // 1 712 // 488,00 // 20 827 // 1 425 // 152,70 // 301 587 // 9 445 // 550,00 // 125,90 // Σκληρός σίτος // 270,50 // 12 554 // 2 276 // 648,50 // 27 684 // 1 894 // 202,90 // 400 881 // 12 554 // 731,00 // 167,40 // Αποκορυφωμένο γάλα

σε σκόνη // 1 561,00 // 72 449 // 13 136 // 3 762,50 // 159 761 // 11 092 // 1 170,90 // 2 313 402 // 72 449 // 4 240,00 // 965,70 // Βούτυρο // 3 367,50 // 156 292 // 28 337 // 8 117,50 // 344 647 // 23 929 // 2 526,00 // 4 990 635 // 156 292 // 9 147,00 // 2 083,30 // Ελαιόλαδο // 1 550,50 // 71 961 // 13 047 // 3 698,00 // 158 686 // 10 855 // 1 163,10 // 2 297 841 // 71 961 // 4 167,00 // 959,20 // Σπόροι κράμβης // 421,50 // 19 563 // 3 547 // 1 005,50 // 43 138 // 2 951 // 316,20 // 624 663 // 19 563 // 1 133,00 // 260,80 // Ζάχαρη // 542,00 // 25 155 // 4 561 // 1 293,00 // 55 471 // 3 794 // 406,60 // 803 244 // 25 155 // 1 456,50 // 335,30 // Καπνός: // // // // // // // // // // // // - σε φύλλα // 1 134,00 // 52 631 // 9 543 // 2 705,00 // 102 659 // 7 939 // 850,60 // 1 680 588 // 52 631 // 3 047,50 // 701,60 // - μεταποιημένος // 941,50 // 43 697 // 7 923 // 2 245,50 // 85 232 // 6 591 // 706,20 // 1 395 303 // 43 697 // 2 530,50 // 582,50 // - συσκευασμένος // 1 257,00 // 58 340 // 10 578 // 2 998,00 // 113 794 // 8 800 // 942,90 // 1 862 874 // 58 340 // 3 378,00 // 777,70 // Βόειο κρέας: // // // // // // // // // // // // - σε τέταρτα // 2 603,50 // 120 833 // 21 908 // 6 210,00 // 266 455 // 18 227 // 1 952,90 // 3 858 387 // 120 833 // 6 997,00 // 1 610,70 // - χωρίς οστά // 3 372,00 // 156 501 // 28 375 // 8 043,00 // 345 107 // 23 607 // 2 529,40 // 4 997 304 // 156 501 // 9 062,00 // 2 086,10 // // // // // // // // // // // //